section_heading: Međunarodna prethodno ispitivanje
paragraph_text: Ako podnositelj želi izmijeniti patentne zahtjeve i podnijeti argumente kako bi pobio negativno mišljenje međunarodnog ispitivača o patentibilnosti izuma izneseno u Pisanom mišljenju, osobito u slučaju nedostatka novosti, može podnijeti zahtjev za međunarodno prethodno ispitivanje (Demand for International Preliminary Examination) uz plaćanje odgovarajućih međunarodnih pristojbi. Tim zahtjevom pokreće se neobavezni peti korak: međunarodno prethodno ispitivanje na novost, inventivnost i industrijsku primjenljivost čiji je rezultat uspostavljanje međunarodnog prethodnog izvješća o patentabilnosti (International preliminary report on patentability (IPRP Chapter II) od strane jednog od Ovlaštenih tijela za međunarodno prethodno ispitivanje (International Preliminary Examining Authority (IPEA)). Svrha ovog tijela je formirati prethodno mišljenje o novosti, inovativnoj razini i industrijskoj primjenjivosti prijavljenog izuma, a obzirom na izmijenjene patentne zahtjeve i imajući u vidu argumentaciju koju je podnositelj podnio uz Demand. [13] Ovo mišljenje daje podnositelju još detaljniji i realniji uvid u patentibilnost izuma, odnosno u vjerojatnost dobivanja patentne zaštite tijekom nacionalne/regionalne faze postupka. Rok za podnošenje zahtjeva za međunarodno prethodno ispitivanje je 3 mjeseca od datuma ispostave ISR i pisanog mišljenja podnositelju ili 22 mjeseca od prioriteta. Ako nije podnesen zahtjev za međunarodno prethodno ispitivanje, Međunarodni ured će uspostaviti međunarodno prethdono izvješće o patentibilnost (International preliminary report on patentability (IPRP Chapter I) na temelju pisanog mišljenja ISA.